[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "\u201cMulti Cafe Doing\u201d en Seulo kreas komunumon c\u0302irkau\u0306 feminismo, ankorau\u0306 tabua temo en Sud-Koreio"}, {"text_idx": "#000006", "text": "Doing Cafe, feminisma kafejo en Seulo, malfermig\u0302is pasintjare en marto 2017. Depost tiam, pli ol dekmil homoj vizitis g\u0302in, la plimulto de ili virinoj 20 g\u0302is 30-jaraj. G\u0302i estas la unua tia loko en Sud-Koreio, lau\u0306 la posedantino Kim Ryeo-il. La kafejo j\u0302us festis sian unuan datrevenon, kiu altiris pli ol 50 g\u0302iajn subtenantojn. Foto: Ann Babe / PRI"}, {"text_idx": "#000007", "text": "C\u0302i tiu rakonto de Ann Babe por GlobalPost originale aperis en la 20-an de februaro 2018. G\u0302i estas reeldonita c\u0302i tie kiel parto de kunlaborado inter PRI kaj Global Voices. La ligiloj en la artikolo estas anglalingvaj, krom mencio en (eo)."}, {"text_idx": "#000008", "text": "Ha Yoon-na c\u0302iam kredis je feminismo, sed neniam volis nomi sin mem (eo) \u201cfeministo\u201c. En Sud-Koreio, tiu vorto havas negativan konotacion, kaj Ha, 30-jara librotradukistino, maltrankvilig\u0302is ke s\u0302i estos jug\u0302ita kaj marg\u0302enigita."}, {"text_idx": "#000009", "text": "S\u0302i venkis s\u0302ian timon pasintjare, kiam s\u0302i vizitis feminisman spacon en (eo) Seulo. C\u0302e Doing Cafe, inter g\u0302iaj pli ol 1000 volumoj de feminisma literaturo, aldone al la multaj subtenantoj deziremaj pridiskuti ilin, s\u0302i sentis sin sufic\u0302e komforte por paroli unuan fojon malferme pri feminismo."}, {"text_idx": "#000010", "text": "\u201cMi havis malaltan memestimon g\u0302is mi venis c\u0302i tien. Mi ne certis pri mi mem\u201d, Ha diris antau\u0306nelonge, sidante c\u0302e tablo kun libro kaj citronteo. \u201cDoing Cafe (eo) enpovigis min, plifortigante mian agopovon kaj permesis al mi akcepti ke mi estas feministo.\u201d"}, {"text_idx": "#000011", "text": "Kas\u0302ita apud la stacio Cheongdam en la plej multekosta parto de la c\u0302efurbo, Gangnam (prezentita en la populara (eo) s\u0302lagro de Psy en 2012, \u201cGangnam Style\u201c), Doing Cafe malbone videblus sen g\u0302ia viva flavkolora fasado. Je pli proksima inspektado, evidentas ke la loko estas pli ol simpla kafejo \u2014 s\u0302ildo sur g\u0302ia pordo proklamas ke g\u0302i estas \u201ckultura hejmo de feminismo\u201d."}, {"text_idx": "#000013", "text": "En Sud-Koreio, kie (eo) patriarkecaj kaj (eo) mizoginecaj sintenoj restas profunde enradikig\u0302intaj en la dominanta kulturo, Doing Cafe estas speco de nekutima, revolucia afero. G\u0302i estas la unua feminisma kafejo en Sud-Koreio, lau\u0306 la posedantino Kim Ryeo-il. S\u0302i aldonas ke g\u0302i altiris ekde la komenco de marto 2017 pli ol 10000 vizitantojn, plejparte virinojn 20 g\u0302is 30-jarajn, el la tuta lando. G\u0302i ankau\u0306 inspiris manplenon de aliaj lokaj feminismaj ejoj."}, {"text_idx": "#000014", "text": "Per la multaj rimedoj kaj agadoj de Doing \u2014 inkluzive de feminisma biblioteko, artaj ekspozicioj, konferencoj, butikumado, kunvenoj kaj persona konsilado (donita de Kim, kiu havas diplomon pri feminisma teologio) \u2014 g\u0302i celas subteni junajn virinojn kiel Ha en ilia lukto por egalaj rajtoj."}, {"text_idx": "#000015", "text": "La posedantino de la kafejo, Kim Ryeo-il, longe deziris malfermi ejon kiel c\u0302i tiu, sed neniam imagis, ke s\u0302i povus sukcesigi g\u0302in. Foto: Ann Babe / PRI"}, {"text_idx": "#000016", "text": "\u201cC\u0302i tiu kafejo celas esti kultura kaj socia movado,\u201d diris Kim, kiu ankau\u0306 portas la anglan nomon Liz. Plej multaj homoj ekkonas Doing Cafe pere de sociaj retoj."}, {"text_idx": "#000017", "text": "Kvindekjara Kim esperas, ke la hodiau\u0306a movado alportos pli grandan s\u0302ang\u0302on ol la unua feminisma ondo de la 1990-aj jaroj \u2014 kaj malpli grandan kontrau\u0306baton. \u201cLa mondo ne farig\u0302is bona\u201d, s\u0302i diris, skuante sian kapon. \u201cLa hodiau\u0306a generacio de virinoj en 20 g\u0302is 30-jaraj... ne vivas en pli bona socio ol mi spertis.\u201d"}, {"text_idx": "#000018", "text": "Efektive, malgrau\u0306 la tutmonda reputacio de Sud-Koreio kreita de plej moderna teknologio kaj mojosa popkulturo, la lando postrestas kiam temas pri (eo) genra egaleco. Kiam temas pri egalaj salajroj lau\u0306 la Monda Ekonomia Forumo, la lando montrig\u0302as esti unu el la plej malbonaj en la mondo (118-a loko inter 144 landoj) kaj lau\u0306 la (eo) Organizaj\u0302o pri Ekonomiaj Kunlaboro kaj Evoluigo (OEKE) la lando situas c\u0302e la malsupro de la salajro-listo."}, {"text_idx": "#000019", "text": "La post-it afis\u0302etoj en c\u0302i tiu montrokesto en Doing Cafe kundividas la estontajn dezirojn de la klientoj kaj dankesprimojn. Foto: Ann Babe / PRI"}, {"text_idx": "#000020", "text": "Sociaj analizistoj diras ke la malegaleco en Sud-Koreio parte fontas el la (eo) konfucea kulturo, kiu postulas rigidajn sociajn kondutojn kaj genro-normojn. Por Ha, c\u0302i tiu malegaleco estas sentita ene de s\u0302ia propra familio, pri kiu s\u0302i diras, ke s\u0302iaj gepatroj traktas s\u0302ian pli junan fraton kiel \u201cprincon\u201d, dum ili kritikas s\u0302iajn feminismajn kredojn kiel \u201ceskapon el la realo\u201d kaj \u201cmem-trompadon.\u201d"}, {"text_idx": "#000021", "text": "\u201cMi konsideris min stranga, c\u0302ar mia familio estas tre konservema kaj tre konfucea,\u201d Ha diris. \u201cMi sentis min soleca\u201d. Kiel la gepatroj de Ha, s\u0302ia pli juna frato kaj fratino ankau\u0306 rigardis feminismon kiel \u201cdang\u0302eran\u201d formon de \u201cvirina (eo) s\u0302ovinismo\u201d kaj diris al s\u0302i ke ili ne komprenas s\u0302ian intereson pri g\u0302i."}, {"text_idx": "#000022", "text": "C\u0302i tiu reago ne estas malofta en Sud-Koreio. \u201cFeminismaj ideoj estas ankorau\u0306 tre fremdaj al multaj homoj c\u0302i tie,\u201d diris Helen Noh, profesoro pri socia bonstato en la universitato de Soongsil. \u201cFeminismaj aferoj alportas multe da malkomforto.\u201d"}, {"text_idx": "#000023", "text": "S\u0302ildo sur tiu c\u0302i librobreto tekstas: \u201ckultura hejmo de feminismo.\u201d Foto: Ann Babe/PRI"}, {"text_idx": "#000024", "text": "Tio okazas c\u0302ar feminismo estas ankorau\u0306 tabua, ofte malg\u0302uste komprenata kiel malamo kontrau\u0306 la viroj au\u0306 supereco de la virinoj. \u201cKiam la homoj au\u0306das la vorton \u201cfeminismo\u201d, ili imagas tre ekstreman bildon,\u201d diris Noh. \u201cIli ne konas la veran signifon\u201d."}, {"text_idx": "#000025", "text": "Ec\u0302 Ha ne tute certis kion la termino signifas, kvankvam senkonscie s\u0302i konsentis kun g\u0302iaj valoroj. Do s\u0302i alig\u0302is al Doing serc\u0302ante pli bonan komprenon \u2014 c\u0302efe por si mem, sed tiu kompreno finfine etendig\u0302is ankau\u0306 al la homoj c\u0302irkau\u0306aj."}, {"text_idx": "#000026", "text": "\u201cMia koncepto de feminismo estis tre svaga. Mi volis klarigi al mi feminismon, sed mi ne povis c\u0302ar mi ne havis konkretajn pensojn,\u201d s\u0302i diris. \u201cNun, mi kundividas miajn vidpunktojn kun mia pli juna frato kaj li volas scii pri feminismo kaj genra egaleco.\u201d"}, {"text_idx": "#000028", "text": "Antau\u0306 dekkvin jaroj, kiam Kim estis eksedzig\u0302inta kaj sole edukis du infanojn, s\u0302i revis konstrui feminisman spacon, sed ne povis imagi ke iun tagon tio efektivig\u0302os. Tiam s\u0302i strebis ekvilibrigi la bug\u0302eton."}, {"text_idx": "#000029", "text": "En majo 2016, c\u0302io s\u0302ang\u0302ig\u0302is. Tiam, unu nokton en necesejo de Gangnam, (en) viro mortponardis junan virinon; li atendis pli ol 50 minutojn dum ses malsamaj viroj uzis la necesejon kaj poste atakis la unuan virinon kiu eniris. La viro sekve konfesis: \u201cMi faris tion c\u0302ar la virinoj c\u0302iam ignoras min.\u201d La murdo ne estis kondamnita kiel krimo pro malamo sed estis anstatau\u0306e ligita al mensa malsano; g\u0302i skuis la landon kaj incitis dialogon pri g\u0302ia enradikig\u0302inta mizogineco."}, {"text_idx": "#000031", "text": "Doing plenigis grandan vakuon. \u201cNe estas multe da lokoj kiuj diskutas tiajn temojn en Koreio,\u201d diris Ha. \u201cTio helpas al homoj kiuj interesig\u0302as pri feminismo, sed timas nomi sin mem feministoj. G\u0302i kunigas ilin kaj helpas al ili inters\u0302ang\u0302i ideojn.\u201d Ha pensas ke servante kiel eka punkto por konsciigo kaj edukado, Doing povas alporti feminismajn ideojn al la pli larg\u0302a korea komunumo."}, {"text_idx": "#000032", "text": "Tamen, ne c\u0302iu kliento komprenas la mision de Doing. \u201cPreterpasantoj ne scias pri kio temas tiu kafejo,\u201d diris Kim, kiu renkontis kelkfoje homojn kiuj eniras hazarde kaj fine havas anti-feminismajn konversaciojn, vortigas ilian homofobion au\u0306 fanfaronas pri ac\u0302eti malmultekostan sekson."}, {"text_idx": "#000033", "text": "Krome, la unua jaro estis tiom malfacila finance por Kim ke s\u0302i ofte pensas fermi la vendejon, sed la dankemo kiun s\u0302i vidas en la larmoplenaj okuloj de siaj klientoj pus\u0302as s\u0302in antau\u0306en. \u201cFinfine, eble ni povas konstrui pli bonan mondon,\u201d s\u0302i diris. \u201cTio estas mia revo.\u201d"}, {"text_idx": "#000034", "text": "Alia kliento, 17-jarag\u0302a Casey Kim, kiu identig\u0302as kiel neduumulo (genra identeco kiu estas nek tute vira, nek tute virina), diras ke ri unue au\u0306dis pri tiu spaco kiam ri log\u0302is en Gangwon-do, la provinco de fora oriento kie la vintraj olimpikoj de Pyeongchang okazas nun. Sed tio ne malebligis al Casey Kim regule frekventi la kafejon, kiun ri sentas kiel hejmon."}, {"text_idx": "#000035", "text": "Pluraj kutimaj klientoj de la feminisma kafejo venis al g\u0302ia unujarig\u0302a festo kun gimbap (\u1100\u1175\u11b7\u1107\u1161\u11b8 au\u0306 korea rulsus\u0302io), vino kaj muziko. La kafejo Doing de Seulo enhavas feminisman bibliotekon, artajn ekspoziciojn, gastprelegojn, butikvendaj\u0302ojn, sociajn kunvenojn kaj ofertas individuan konsiladon. Foto: Ann Babe/PRI"}, {"text_idx": "#000036", "text": "Unu fridan februaran nokton, Casey Kim, Ha kaj kelkaj 50 aliaj subtenantoj de la kafejo kunig\u0302is por celebri g\u0302ian unuan datrevenon. Doing unujarig\u0302as en marto. La etoso estis bruema, kun malklaraj lumoj kaj diskotekglobo projekcianta helajn reflektojn sur la murojn tapetitajn per artaj\u0302oj kaj libroj. La partoprenantoj miksig\u0302is, mang\u0302is gimbap kaj trinkis vinon sur fono de skrupule elektita muziklisto pri virina emancipig\u0302o; la posedanto de la kafejo Kim Ryeo-il animis tion."}, {"text_idx": "#000037", "text": "Rigardante la klientojn, s\u0302i radiis. La amaso aplau\u0306dis kaj aklamis."}, {"text_idx": "#000038", "text": "\u201cDoing helpis al mi trovi mian voc\u0302on,\u201d diris Ha. \u201cForigi mizoginecon komplete ne okazos en mia vivdau\u0306ro... sed mi sentas ke estas mia devo diri, \u2018Tio estas malbone,\u2019 kaj klarigi kial.\u201d"}, {"text_idx": "#000039", "text": "Ann Babe raportis el Seulo, Sud-Koreio."}, {"text_idx": "#000040", "text": "Civitanaj komunikilojLiteraturoVirinoj kaj socia sekso"}, {"text_idx": "#000041", "text": "Plej novaj artikoloj pri Orienta Azio"}, {"text_idx": "#000042", "text": "La kau\u0306zoj de estig\u0302o de la mito pri la kantona kiel pli au\u0306tentika c\u0302ina lingvo"}, {"text_idx": "#000043", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000044", "text": "C\u0302u Tajvano estas neagnoskita lando?"}, {"text_idx": "#000045", "text": "Kiel kurdlingvaj dividoj malhelpas aliron al informoj"}, {"text_idx": "#000049", "text": "Aboni komentojn de c\u0302i tiu artikolo per retpos\u0302to"}, {"text_idx": "#000050", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000052", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000053", "text": "Speciala danko al niaj multaj subtenantoj"}, {"text_idx": "#000054", "text": "Bonvolu subteni nian gravan laboron"}]